Jodoh Wasiat Bapak (biyen jenenge Jodoh Pengantar Jenazah) sinetron kang ditayangke ing ANTV. Iki sinetron diprodhuksi déning Tobali Putra Productions.

Lakune Crita 
Adam (Adly Fairuz) diteter déning pacangane, Kania (Imaz Fitria) supaya gage-gage nglamar. Nanging, Adam rangu-rangu omah-omah karo Kania amarga kahanane isih nganggur. Bapake Adam  (Deddy Sutomo) kang lagi nandang gerah lan ngrasa menawa ajale wis cedhak, njaluk supaya Adam nerusake Biro Jasa kang ngurusi mayit duweke. Adam kang wiwitane péngin kerja ing perusahaan kapeksa murungake kekarepane.

Ora mung iku, Adam bali digawé bingung amarga bapake nyuwun menawa séda mengko, Adam ora oleh omah-omah sadurungé adhine ya iku Sista (Vinessa Inez) lan ibune  (Tessa Kaunang) kang bakal dadi randha, omah-omah dhisik. Bapake Kania (Donny Damara) lan ibune Kania  (Virnie Ismail) golèk sisik melik latar wuri saka Adam amarga Kania banget olehe tresna marang Adam kang mung tukang ngeterake mayit.

Nalika nindakake  pakaryane,  Adam asring nemoni kadadeyan kang nyleneh. Sawetara prastawa malah dhewe uga melu.  Nalika Adam  ora bisa  ngrampungake prakara kasebut, dhèwèké ditulung déning Sista kang pranyata bisa sesambungan karo wong kang durung rampung urusane ing donya sarana ngimpi utawa langsung ketemu

Rujukan